Document ID: /roh_data/filtered/fineweb-2-filterrobots_roh.jsonl.gz/43293

L’ovra electrica Samedan ed il stgaudament a distanza Promulins duain vegnir transfurmads en ina singul'instituziun cun il num «Energia Samedan». Quai ha decis la suprastanza communala da la vischnanca.
L’ovra electrica vegn il mument gestiunada da la vischnanca e na posseda nagina persunalitad giuridica. Questa furma na saja dentant betg pli adequata. Per quest motiv duaja uss vegnir stgaffì in'instituziun da dretg public cun atgna giurisdicziun.
L’ultim pled en chaussa ha dentant la populaziun. Quella vegn a decider ils 19 da fanadur a l’urna.